CELEX: 32007R1275
Language: et
Date: 2007-10-29 00:00:00
Title: Komisjoni määrus (EÜ) nr 1275/2007, 29. oktoober 2007 , millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) IX lisa (EMPs kohaldatav tekst)

30.10.2007   
            
            
               ET
            
            
               Euroopa Liidu Teataja
            
            
               L 284/8
            
         
      KOMISJONI MÄÄRUS (EÜ) nr 1275/2007,
   29. oktoober 2007,
   millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) IX lisa
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artiklit 23,
   ning arvestades järgmist:
   
               (1)
            
            
               Määrusega (EÜ) nr 999/2001 on kehtestatud loomadel esinevate teatavate transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Neid eeskirju kohaldatakse elusloomade ja loomsete saaduste tootmise ja turuleviimise suhtes.
            
         
               (2)
            
            
               Määruse (EÜ) nr 999/2001 IX lisas on sätestatud elusloomade, embrüote, munarakkude ning loomsete saaduste ühendusse importimise eeskirjad. Määratletud riskiteguriga materjali kõrvaldamine toiduks või söödaks ettenähtud toodetest on kõige olulisem rahva tervise kaitsmise meede.
            
         
               (3)
            
            
               Määruse (EÜ) nr 999/2001 artiklis 5 on sätestatud, et liikmesriikide või kolmandate riikide või nende piirkondade veiste spongioosse entsefalopaatia (BSE) staatus tuleb määratleda kolme kategooriasse liigitamisega: ebaoluline BSE risk, kontrollitud BSE risk ja määramata BSE risk. Kõnealuses artiklis on ette nähtud, et riigile määratud ühenduse kategooria tuleb uuesti läbi vaadata pärast seda, kui Maailma Loomatervishoiu Organisatsioon (OIE) on kehtestanud riikide kategooriatesse liigitamise korra.
            
         
               (4)
            
            
               Kuni võetakse vastu otsus liikmesriikide ja kolmandate riikide BSE staatuse kohta, nähakse määrusega (EÜ) nr 999/2001 ette üleminekumeetmed, mida rakendatakse kuni 1. juulini 2007. BSEga seotud üleminekumeetmete kohaselt hõlmasid BSE ohuga kolmandatest riikidest ühendusse impordi suhtes kehtestatud piirangud lihatooteid, mis on määratletud nõukogu direktiivis 77/99/EMÜ, (2) kaasa arvatud töödeldud sooled (loomasooled). Lisaks kehtestati kaupade kolmnurkliikumise võimalus, mille puhul BSE ohuga kolmandad riigid võisid eksportida töödeldud sooli, mis olid pärit riikidest, kus BSEd peeti ülimalt ebatõenäoliseks.
            
         
               (5)
            
            
               25. juunil 2007 muudeti määrust (EÜ) nr 999/2001 komisjoni määrusega (EÜ) nr 722/2007. (3) Muudetud määrusega (EÜ) nr 999/2001 kehtestati ühenduse süsteem riikide kategooriatesse liigitamiseks vastavalt nende BSE riskile, kooskõlas OIE liigitusega. Sellega ei kaasnenud mitte ainult kõikide riikide loetlemine ühesse kolmest kategooriast – ebaoluline BSE risk, kontrollitud BSE risk ja määramata BSE risk –, vaid kehtestati ka kaubanduseeskirjad iga riskikategooria jaoks.
            
         
               (6)
            
            
               Uue liigitamissüsteemiga seotud impordieeskirjades osutati Euroopa Parlamendi ja nõukogu 29. aprilli 2004. aasta määruses (EÜ) nr 853/2004 (millega sätestatakse loomset päritolu toidu hügieeni erieeskirjad) määratletud lihasaadustele, (4) millest on välja jäetud töödeldud sooled. Kooskõlas enne 1. juulit 2007 kehtinud tingimustega ning selleks, et tagada samal tasemel tarbijakaitse, tuleks töödeldud sooled arvata nende toodete loetelusse, mida on käsitletud TSEga seotud impordieeskirjades määruses (EÜ) nr 999/2001. Seetõttu tuleks kõnealuse määruse IX lisa vastavalt muuta.
            
         
               (7)
            
            
               Ebaolulise BSE riskiga kolmandate riikide suhtes ei kohaldata TSEga seotud impordi-tingimusi. On oluline selgitada imporditingimusi juhul, kui sooled on pärit ebaolulise BSE riskiga riigist või piirkonnast ja neid töödeldakse kolmandas riigis, mille BSE riski staatus on erinev. Järjepidevuse säilimiseks põhjustel tuleks uute sätete alusel taaskehtestada kaupade kolmnurkliikumise võimalus.
            
         
               (8)
            
            
               Seetõttu tuleks määrust (EÜ) nr 999/2001 vastavalt muuta.
            
         
               (9)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 999/2001 IX lisa muudetakse vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. oktoober 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 147, 31.5.2001, lk 1. Määrust on viimati muudetud komisjoni määrusega (EÜ) nr 727/2007 (ELT L 165, 27.6.2007, lk 8).
   
      (2)  EÜT L 26, 31.1.1977, lk 85. Direktiivi on viimati muudetud määrusega (EÜ) nr 807/2003 (ELT L 122, 16.5.2003, lk 36).
   
      (3)  ELT L 164, 26.6.2007, lk 7.
   
      (4)  ELT L 139, 30.4.2004, lk 55; parandatud väljaandes ELT L 226, 25.6.2004, lk 22. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      Määruse (EÜ) nr 999/2001 IX lisa C peatükki muudetakse järgmiselt.
      
                  a)
               
               
                  A jagu asendatakse järgmisega:
                  „A   JAGU
                  Tooted
                  Järgnevalt loetletud järgmiste veistelt, lammastelt ja kitsedelt saadud loomsete saaduste suhtes, mis on määratletud Euroopa Parlamendi ja nõukogu määruses (EÜ) nr 853/2004, (1) kohaldatakse B, C ja D jaos kehtestatud tingimusi sõltuvalt päritoluriigi BSE riski kategooriast:
                  
                              —
                           
                           
                              värske liha;
                           
                        
                              —
                           
                           
                              hakkliha ja lihavalmistised;
                           
                        
                              —
                           
                           
                              lihatooted;
                           
                        
                              —
                           
                           
                              töödeldud sooled;
                           
                        
                              —
                           
                           
                              sulatatud rasvad;
                           
                        
                              —
                           
                           
                              kõrned ja
                           
                        
                              —
                           
                           
                              želatiin.
                           
                        
            
                  b)
               
               
                  C jaosse lisatakse järgmine punkt 5:
                  
                              „5.
                           
                           
                              Kui sooled pärinevad ebaolulise BSE riskiga riigist või piirkonnast, tuleb töödeldud soolte impordil esitada veterinaartõend, milles tõendatakse, et:
                              
                                          a)
                                       
                                       
                                          riik või piirkond on vastavalt artikli 5 lõikele 2 liigitatud kontrollitud BSE riskiga riikide või piirkondade hulka;
                                       
                                    
                                          b)
                                       
                                       
                                          veised, lambad ja kitsed, kellelt saadused pärinevad, on sündinud, kasvatatud ja tapetud ebaolulise BSE riskiga riigis või piirkonnas ning on läbinud tapaeelse ja tapajärgse kontrolli;
                                       
                                    
                                          c)
                                       
                                       
                                          kui sooled on pärit riigist või piirkonnast, kus on esinenud algupäraseid BSE juhtumeid:
                                          
                                                      i)
                                                   
                                                   
                                                      on loomad sündinud pärast mäletsejalistelt saadud liha-kondijahu ja kõrnete mäletsejatele söötmise keelu jõustumise kuupäeva või
                                                   
                                                
                                                      ii)
                                                   
                                                   
                                                      veistelt, lammastelt ja kitsedelt pärinevad tooted ei sisalda ega ole saadud määratletud riskiteguriga materjalist V lisa mõistes.”
                                                   
                                                
                                    
                        
            
                  c)
               
               
                  D jaosse lisatakse järgmine punkt 5:
                  
                              „5.
                           
                           
                              Kui sooled pärinevad ebaolulise BSE riskiga riigist või piirkonnast tuleb töödeldud soolte impordil esitada veterinaartõend, milles tõendatakse, et:
                              
                                          a)
                                       
                                       
                                          riik või piirkond on vastavalt artikli 5 lõikele 2 liigitatud määramata BSE riskiga riikide või piirkondade hulka;
                                       
                                    
                                          b)
                                       
                                       
                                          veised, lambad ja kitsed, kellelt saadused pärinevad, on sündinud, kasvatatud ja tapetud ebaolulise BSE riskiga riigis või piirkonnas ning on läbinud tapaeelse ja tapajärgse kontrolli;
                                       
                                    
                                          c)
                                       
                                       
                                          kui sooled on pärit riigist või piirkonnast, kus on esinenud algupäraseid BSE juhtumeid:
                                          
                                                      i)
                                                   
                                                   
                                                      on loomad sündinud pärast mäletsejalistelt saadud liha-kondijahu ja kõrnete mäletsejatele söötmise keelu jõustumise kuupäeva või
                                                   
                                                
                                                      ii)
                                                   
                                                   
                                                      veistelt, lammastelt ja kitsedelt pärinevad tooted ei sisalda ega ole saadud määratletud riskiteguriga materjalist V lisa mõistes.”
                                                   
                                                
                                    
                        
            
         (1)  ELT L 139, 30.4.2004, lk 55; parandatud väljaandes ELT L 226, 25.6.2004, lk 22.”